
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1006 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Λειτουργία των μονοτμηματικών Σχολών στο Εθνι¬ 
κό και Καποδιστριακό Πανεπιστήμιο Αθηνών. 

2 Τροποποίηση του εσωτερικού κανονισμού λειτουρ¬ 
γίας της Α' Κλινικής Εντατικής Θεραπείας της Ιατρι¬ 
κής Σχολής της Σχολής Επιστημών Υγείας του Εθνι¬ 
κού και Καποδιστριακού Πανεπιστημίου Αθηνών. 

3 Έγκριση του Κανονισμού Διδακτορικών Σπουδών 
της Νομικής Σχολής του Εθνικού και Καποδιστρια 
κού Πανεπιστημίου Αθηνών. 


ΑΠΟΦΑΣΕΙΣ 

Αριθμ. πράξης (621) (1) 

Λειτουργία των μονοτμηματικών Σχολών στο 

Εθνικό και Καποδιστριακό Πανεπιστήμιο Αθηνών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθρο 18 παρ. 2 του ν. 4485/2017. 

2. Το γεγονός ότι από την παρούσα δεν προκαλείται 
δαπάνη στον κρατικό προϋπολογισμό, αποφασίζουμε: 

Στις μονοτμηματικές Σχολές του Εθνικού και Καποδι- 
στριακού Πανεπιστημίου Αθηνών ισχύουν τα εξής: 

1. Τα πέντε μέλη της Κοσμητείας που έχουν την ιδιότη¬ 
τα του μέλους Δ.Ε.Π. εκλέγονται από τη Γενική Συνέλευση 
της Σχολής με άμεση και μυστική ψηφοφορία, για τριετή 
θητεία, μετά από σχετική προκήρυξη των εκλογών από 
τον Κοσμήτορα, η οποία εκδίδεται τουλάχιστον 15 ημέ¬ 
ρες πριν από την ημέρα των εκλογών. 

Οι υποψηφιότητες υποβάλλονται εντός πενθήμερης 
προθεσμίας από την προκήρυξη των εκλογών, οι δε υπο¬ 
ψήφιοι ανακηρύσσονται με απόφαση του Κοσμήτορα, 
η οποία εκδίδεται την επόμενη εργάσιμη ημέρα από τη 
λήξη της προδεσμίας υποβολές των υποψηφιοτήτων. 

2. Οι εκλογές διεξάγονται από τριμελή εφορευτική επι¬ 
τροπή στην οποία συμμετέχουν μέλη Δ.Ε.Π. που προτεί- 
νονται από τον Κοσμήτορα. 


3. Στην έναρξη της εκλογικής συνεδρίασης της Γενικής 
Συνέλευσης για την ανάδειξη των πέντε μελών της Κο¬ 
σμητείας, οι υποψήφιοι τοποθετούνται με συντομία επί 
των ζητημάτων της Σχολής και απαντούν σε ερωτήματα 
των μελών της Γενικής Συνέλευσης. Κατά τη ψηφοφορία 
κάθε μέλος της Γενικής Συνέλευσης διαθέτει 5 ψήφους. 
Εκλέγονται οι υποψήφιοι που θα συγκεντρώσουν τις 
περισσότερες ψήφους. Διαπιστωτική πράξη για τους 
εκλεγέντες εκδίδει αμελλητί ο Κοσμήτορας. 

4. Ο Κοσμήτορας της μονοτμηματικής Σχολής σε πε¬ 
ρίπτωση κωλύματος ή απουσίας του αναπληρώνεται σε 
όλα τα καθήκοντα του, και αυτά του Προέδρου Τμήμα¬ 
τος, από το αρχαιότερο στην ανώτερη βαθμίδα εκλεγ¬ 
μένο μέλος Δ.Ε.Π. της Κοσμητείας. 

5. Οι αρμοδιότητες του Διοικητικού Συμβουλίου του 
Τμήματος ασκούνται από την Κοσμητεία. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης (623) (2) 

Τροποποίηση του εσωτερικού κανονισμού λει¬ 
τουργίας της Α' Κλινικής Εντατικής Θεραπείας 
της Ιατρικής Σχολής της Σχολής Επιστημών Υγεί¬ 
ας του Εθνικού και Καποδιστριακού Πανεπιστη 
μίου Αθηνών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθη κε στο άρθ. 
80του ν. 4009/2011 και ισχύει με το άρθ. 60του ν. 4386/2016. 

2. Την από 29-1-2018 απόφαση της Πανεπιστημιακής 
Συγκλήτου. 

3. Την από 30-11-2017 απόφαση της Γενικής Συνέλευ¬ 
σης της Ιατρικής Σχολής. 

4. Το π.δ. 347/1989 (ΦΕΚ158 Α') «Ίδρυση Κλινικής Εντα¬ 
τικής Θεραπείας στο Τμήμα Ιατρικής της Σχολής Επιστη¬ 
μών Υγείαςτου Πανεπιστημίου Αθηνών και καθορισμός 
του εσωτερικού κανονισμού της». 

5. Την υπ' αριθμ. 41518/Β1 /2-8-2004 (ΦΕΚ 1262 Β') 
κοινή υπουργική απόφαση «Τροποποίηση του Εσωτε¬ 
ρικού Κανονισμού Λειτουργίας της Α' Κλινικής Εντατικής 
Θεραπείας της Ιατρικής Σχολής του Εθνικού και Καποδι- 
στριακού Πανεπιστημίου Αθηνών». 

6. Το γεγονός ότι η τροποποίηση του εν λόγω εσωτε¬ 
ρικού κανονισμού δεν προκαλεί δαπάνη σε βάρος του 
τακτικού προϋπολογισμού ή της κρατικής επιχορήγησης 
του Ιδρύματος, αποφασίζουμε: 

Άρθρο Μόνο 

Τροποποιούμε τον εσωτερικό κανονισμό της Α’ Κλινι¬ 
κής Εντατικής Θεραπείας της Ιατρικής Σχολής της Σχο¬ 
λής Επιστημών Υγείας, όπως αυτός καθορίστηκε με το 
π.δ. 347/1989 (ΦΕΚ 158 Α') «Ιδρυση Κλινικής Εντατικής 
Θεραπείας στο Τμήμα Ιατρικής της Σχολής Επιστημών 
Υγείας του Πανεπιστημίου Αθηνών και καθορισμός του 
εσωτερικού κανονισμού της» και τροποποιήθηκε με 
την υπ' αριθμ. 41518/Β1/2-8-2004 (ΦΕΚ 1262 Β') κοινή 
υπουργική απόφαση «Τροποποίηση του Εσωτερικού 
Κανονισμού Λειτουργίας της Α’ Κλινικής Εντατικής Θε¬ 
ραπείας της Ιατρικής Σχολής του Εθνικού και Καποδι- 
στριακού Πανεπιστημίου Αθηνών», με την προσθήκη σε 
αυτόν μιας (1) νέας μονάδας με την επωνυμία «Μονάδα 
Εκπαίδευσης στην Υπερηχοκαρδιογραφία». 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 604/27- 2-2018 (3) 

Έγκριση του Κανονισμού Διδακτορικών Σπου¬ 
δών της Νομικής Σχολής του Εθνικού και Καπο- 
διστριακού Πανεπιστημίου Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την υπ’ αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 


των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροποποι¬ 
ήθηκαν και ισχύουν, 

6. το π.δ. 85/2013 (ΦΕΚ ΑΊ 24) «Ιδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Εθνικού και Κα- 
ποδιστριακού Πανεπιστημίου Αθηνών (9η συνεδρία, 
29-1-2018), 

8. το απόσπασμα πρακτικών της Συνέλευσης της Νο¬ 
μικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 17-1-2018), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

την έγκριση του Κανονισμού Διδακτορικών Σπουδών 
της Νομικής Σχολής του Εθνικού και Καποδιστριακού 
Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές της Νομικής Σχολής του 
Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατάξεις 
του ν. 4485/2017 και του εν γένει θεσμικού πλαισίου, 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας, στην ουσια¬ 
στική συνεισφορά στην εξέλιξη της γνώσης στον αντί¬ 
στοιχο επιστημονικό κλάδο και οδηγούν στην απόκτηση 
Διδακτορικού Διπλώματος στη Νομική Επιστήμη (Δ.Ν.). 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

1. Δικαίωμα υποβολής αίτησης για εκπόνηση διδακτο¬ 
ρικής διατριβής έχει κάτοχος πτυχίου Νομικής Α.Ε.Ι. της 
ημεδαπής ή αναγνωρισμένου ως αντιστοίχου της αλλο¬ 
δαπής με βαθμό τουλάχιστον «λίαν καλώς», εφόσον είναι 
κάτοχος Διπλώματος Μεταπτυχιακών Σπουδών (Δ.Μ.Σ.) 
Α.Ε.Ι. της ημεδαπής ή αναγνωρισμένου ως ισότιμου της 
αλλοδαπής ή ενιαίου και αδιάσπαστου τίτλου σπουδών 
μεταπτυχιακού επιπέδου του άρθρου 46 του ν.4485/2017. 

2. Σε ειδικές περιπτώσεις εξαιρετικού επιστημονι¬ 
κού ή επαγγελματικού έργου μπορεί να γίνει, με ειδική 
αιτιολογία, δεκτός, με απόφαση της Συνέλευσης της 
Σχολής, ως Υποψήφιος Διδάκτωρ (Υ.Δ.) και μη κάτοχος 
Δ.Μ.Σ. (άρθρο 38 του ν. 4485/2017). Σε ειδικές περι¬ 
πτώσεις μπορεί επίσης να γίνει δεκτός, με ειδική αιτι¬ 
ολογία, ως Υ.Δ. και μη πτυχιούχος Νομικής, με βαθμό 
πτυχίου τουλάχιστον «λίαν καλώς», εφόσον προκύπτει 
επαρκής εξοικείωση με τη νομική επιστήμη, ώστε να 
πιθανολογείται η ευδόκιμη ολοκλήρωση του κύκλου 
διδακτορικών σπουδών. 

3. Σε αμφότερες τις ανωτέρω περιπτώσεις, η απόφαση 
με την οποία εγκρίνεται η αίτηση μπορεί να προβλέψει 
την υποχρέωση ο Υ.Δ. να παρακολουθήσει και να εξε¬ 
ταστεί επιτυχώς σε ορισμένο ή ορισμένα μαθήματα ή 
σεμινάρια που προσφέρονται στη Νομική Σχολή. 

Άρθρο 3 

Αίτηση εκπόνησης διδακτορικής διατριβής 

1. Οι ενδιαφερόμενοι μπορούν να υποβάλλουν αίτηση 
κατά τη διάρκεια του ακαδημαϊκού έτους στη Γραμμα¬ 
τεία της Σχολής. 

2. Αίτηση εκπόνησης διδακτορικής διατριβής που 
απευθύνεται στη Συνέλευση της Σχολής, κατατίθεται 
στη Γραμματεία της Σχολής και στην οποία αναγράφο¬ 
νται τα εξής: 

- προτεινόμενος τίτλος διδακτορικής διατριβής, 

- προτεινόμενη γλώσσα εκπόνησης της διδακτορικής 
διατριβής, 

- προτεινόμενος Επιβλέπων της διδακτορικής διατρι¬ 
βής· 

2. Η Αίτηση εκπόνησης διατριβής συνοδεύεται από τα 
ακόλουθα δικαιολογητικά: 

α. Αναλυτικό βιογραφικό σημείωμα αιτούντος. 

β. Τεκμηριωμένη επιστημονική πρόταση-προσχέδιο 
διαγράμματος διδακτορικής διατριβής και βιβλιογρα¬ 
φική τεκμηρίωση. 

γ. Αντίγραφο Πτυχίου. 

δ. Αναγνώριση ισοτιμίας του πτυχίου από το 
Δ.Ο.Α.Τ.Α.Π. (για πτυχιούχους ΑΕΙ του εξωτερικού). 

ε. Αντίγραφο Μεταπτυχιακού Διπλώματος, στ. Ανα¬ 
γνώριση ισοτιμίας του Μεταπτυχιακού Διπλώματος από 
το Δ.Ο.Α.Τ.Α.Π. (για πτυχιούχους ΑΕΙ του εξωτερικού). 

ζ. Αντίγραφο αναλυτικής βαθμολογίας των προπτυχι¬ 
ακών και μεταπτυχιακών σπουδών. 

η. Πιστοποιητικό γλωσσομάθειας αν η προτεινόμενη 
γλώσσα εκπόνησης της διατριβής δεν είναι η ελληνική 
ή ελληνομάθειας αν ο αϊτών είναι αλλοδαπός. 

Το πιστοποιητικό δεν απαιτείται αν ο αϊτών έχει απο¬ 
κτήσει τίτλο σπουδών στην γλώσσα που επιθυμεί να 
εκπονήσει την διατριβή. 

Άρθρο 4 

Διαδικασία επιλογής υποψηφίων διδακτόρων 

1. Η Συνέλευση της Σχολής, αφού λάβει υπόψη τις αιτή¬ 
σεις που έχουν υποβληθεί, με εισήγηση του Κοσμήτορα, 
τις κατηγοριοποιεί με βάση τη συνάφεια του ερευνητι¬ 
κού αντικειμένου, και ορίζει μία Τριμελή Επιτροπή ανά 
κατηγορία αιτήσεων. 

2. ΚάθεΤριμελής Επιτροπή, που αποτελείται από μέλη 
Δ.Ε.Π. της Σχολής, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλλει στη Συνέλευση της 
Σχολής αναλυτικό υπόμνημα στο οποίο αναγράφονται 
οι λόγοι για τους οποίους κάθε υποψήφιος πρέπει ή δεν 
πρέπει να γίνει δεκτός, συνεκτιμώντας τα κριτήρια του 
άρθρου 7 παρ. 2 του παρόντος, καθώς και ο προτεινό- 
μενος επιβλέπων, εφόσον αυτός δεν έχει προταθεί από 
τον υποψήφιο. Η Συνέλευση της Σχολής, αφού λάβει τη 
γνώμη του προτεινόμενου από την επιτροπή επιβλέ- 
ποντος, τη συνεκτιμά με το υπόμνημα της επιτροπής 
και εγκρίνει ή απορρίπτει αιτιολογημένα την αίτηση του 
υποψηφίου. Σε περίπτωση που ο επιβλέπων είναι μέλος 
της Τριμελούς Επιτροπής η γνώμη του περιέχεται στο 
υπόμνημα. Σε περίπτωση που ο προτεινόμενος επιβλέ- 
πων αδυνατεί ή δεν επιθυμεί να αναλάβει την επίβλε¬ 


ψη της προτεινόμενης διατριβής και δεν υπάρχει άλλο 
μέλος Δ.Ε.Π. στο ειδικότερο γνωστικό αντικείμενο της 
προτεινόμενης διατριβής, η αίτηση απορρίπτεται. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 

3. Μετά την εγγραφή των Υ.Δ. και τον ορισμό των Τρι¬ 
μελών Συμβουλευτικών Επιτροπών, τα ονόματα των Υ.Δ., 
των Επιβλεπόντων μελών Δ.Ε.Π., οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη τωνΤριμελών Συμβουλευτικών 
Επιτροπών αναρτώνται από τη Γραμματεία της Σχολής 
στον διαδικτυακό της τόπο στην ελληνική και την αγ¬ 
γλική γλώσσα. 

Άρθρο 5 

Επίβλεψη Διδακτορικής Διατριβής 

5.1. Επιβλέπων διδακτορικής διατριβής. 

1. Δικαίωμα επίβλεψης διδακτορικών διατριβών της 
Νομικής Σχολής έχουν τα μέλη Δ.Ε.Π. Α' βαθμίδας, Ανα¬ 
πληρωτή και Επίκουρου Καθηγητή της Νομικής Σχολής 
του Εθνικού και Καποδιστριακού Πανεπιστημίου Αθη¬ 
νών. 

2. Κάθε Επιβλέπων μπορεί να επιβλέπει έως οκτώ (8), 
το ανώτερο, υποψήφιους διδάκτορες. 

3. Ο Επιβλέπων συναντάται με τον Υ.Δ. σε τακτά χρο¬ 
νικά διαστήματα, ενημερώνεται για την πρόοδο του, δύ- 
ναται να υποδεικνύει διορθώσεις ή αλλαγές στα παρα¬ 
δοτέα, διατυπώνει παρατηρήσεις, παρέχει κατευθύνσεις 
για τη μεθοδολογία και τη δομή της εργασίας, καθώς και 
κάθε άλλη αναγκαία συνδρομή για την ολοκλήρωση της 
εργασίας. 

4. Ο Επιβλέπων σε περίπτωση κατά την οποία κρίνει 
ότι η πρόοδος του Υ.Δ. είναι ανεπαρκής ή στάσιμη ή έχει 
διακόψει αναιτιολόγητα την εκπόνηση της διατριβής, 
ενημερώνει σχετικά τηνΤριμελή Συμβουλευτική Επιτρο¬ 
πή ώστε να ενεργοποιηθεί η διαδικασία διαγραφής του 
άρθρου 8 του παρόντος. 

5.2. Τριμελής Συμβουλευτική Επιτροπή. 

Η Συνέλευση της Σχολής αναθέτει στον προτεινόμενο 
Επιβλέποντα, με τη σύμφωνη γνώμη του, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. Στην Επι¬ 
τροπή του προηγούμενου εδαφίου μετέχουν, εκτός από 
τον Επιβλέποντα και δύο ακόμη μέλη Δ.Ε.Π. Α' βαθμίδας, 
Αναπληρωτή και Επίκουρου Καθηγητή Νομικής ή άλλης 
Σχολής από το Εθνικό και Καποδιστριακό Πανεπιστήμιο 
Αθηνών ή άλλο Α.Ε.Ι. ή καθηγητές αναγνωρισμένων ως 
ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των 
βαθμιδών Α', Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. Στη 
συμβουλευτική επιτροπή μετέχει τουλάχιστον ένα (1) 

μέλοςΔ.Ε.Π. από τις τρεις πρώτες βαθμίδες της Νομικής 
Σχολής (άρθρο 39 του ν. 4485/2017). 

5.3. Αντικατάσταση μελών Τριμελούς Συμβουλευτικής 
Επιτροπής. 

1. Αν για οποιονδήποτε λόγο ο Επιβλέπων εκλείψει ή 
διαπιστωμένα αδυνατεί να επιβλέψει για χρονικό διά- 
στημαάνω του εξαμήνου ή παραιτηθεί της επίβλεψης, 
η Συνέλευση της Σχολής, εκτιμώντας τις περιστάσεις, 
αναθέτει σε άλλο μέλος Δ.Ε.Π. την επίβλεψη, σύμφω¬ 
να με όσα ορίζονται στην παράγραφο 5.2, είτε με δική 
της πρωτοβουλία, είτε ύστερα από αίτηση του Υ.Δ. και 
τη σύμφωνη γνώμη του προτεινόμενου Επιβλέποντος. 
Άλλως, αναθέτει σε ένα από τα άλλα δύο (2) μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται ανά άτομο, σύμφωνα με 
όσα ορίζονται στον παρόντα Κανονισμό. 

2. Αν για οποιονδήποτε λόγο μέλος -πλην του επιβλέ- 
ποντα- της τριμελούς συμβουλευτικής επιτροπής εκλεί¬ 
ψει ή διαπιστωμένα αδυνατεί να μετέχει για διάστημα 
άνω του εξαμήνου στην επιτροπή ή παραιτηθεί από την 
επιτροπή, η Συνέλευση της Σχολής, εκτιμώντας τις περι¬ 
στάσεις, ορίζει άλλο μέλος Δ.Ε.Π. ως μέλος της τριμελούς 
συμβουλευτικής επιτροπής, σύμφωνα με όσα ορίζονται 
στην παρ. 5.2, είτε με δική της πρωτοβουλία, είτε ύστερα 
από αίτηση του Υ.Δ. 

5.4. Μετακίνηση/συνταξιοδότηση επιβλέποντος. 

Αν ο αρχικά επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να εκτελεί χρέη 
επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από την Νομική Σχολή του 
Εθνικού και Καποδιστριακού Πανεπιστήμιου Αθηνών. 

5.5. Επταμελής Εξεταστική Επιτροπή. 

1. Η Συνέλευση της Σχολής ορίζει Επταμελή Εξεταστι¬ 
κή Επιτροπή για την κρίση της Διδακτορικής Διατριβής, 
λαμβάνοντας υπ' όψιν τη συνάφεια του γνωστικού αντι¬ 
κειμένου της διατριβής. 

2. Στην Επταμελή Εξεταστική Επιτροπή μετέχουν τα 
μέλη της Τριμελούς Συμβουλευτικής Επιτροπής, εκτός 
από τα αφυπηρετήσανταή τελούντα σε εκπαιδευτική 
άδεια μέλη αυτής, τα οποία με απόφαση της συνέλευ¬ 
σης αντικαθίστανται από ισάριθμα μέλη που πληρούν τα 
κριτήρια της παρ. 5.2 εδ. β'και γ' του παρόντος, καθώς 
και τέσσερα (4) επιπλέον μέλη, που πληρούν τα κριτήρια 
του δευτέρου εδαφίου της παραγράφου 5.2. 

Άρθρο 6 

Χρονική διάρκεια, Δικαιώματα και Υποχρεώσεις 

Υποψηφίων Διδακτόρων 

6.1. Χρονική διάρκεια. 

1. Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής και η μέγιστη χρονική 
διάρκεια είναι πέντε (5) πλήρη ημερολογιακά έτη από 
την ίδια ημερομηνία. 

2. Ο Υ.Δ. μπορεί κατά τη διάρκεια των σπουδών του 
στο Διδακτορικό Πρόγραμμα να ζητήσει με επαρκώς 
αιτιολογημένη αίτηση του την παράταση ενός (1) έτους 


της ανωτέρω περιόδου ή/και αναστολή της έως και για 
δύο (2) έτη. Με απόφαση της Συνέλευσης της Σχολής 
μετά από αίτηση του Υ.Δ. και αιτιολογημένη εισήγηση 
του Επιβλέποντος είναι δυνατή η παράταση φοίτησης 
για περίοδο ενός (1) έτους ή/και η αναστολή φοίτησης 
έως και δύο (2) έτη. 

3.0 χρόνος της παράτασης/αναστολής φοίτησης δεν 
προσμετράται στην προβλεπόμενη μέγιστη χρονική 
διάρκεια εκπόνησης διδακτορικής διατριβής. Κατά τη 
διάρκεια της αναστολής φοίτησης ο Υ.Δ. δεν επωφελείται 
των δικαιωμάτων και των παροχών που προβλέπονται 
για τους Υ.Δ. 

4. Η πάροδος και του χρόνου παράτασης/αναστολής 
χωρίς την ολοκλήρωση και υποστήριξη της Διατριβής 
συνεπάγεται την απώλεια της ιδιότητας του Υ.Δ. και την 
αφαίρεση τουθέματος της διδακτορικήςδιατριβής, με 
απόφαση της Συνέλευσης της Σχολής. 

6.2. Δικαιώματα και Υποχρεώσεις. 

1. Οι διδακτορικές σπουδές προσφέρονται άνευ διδά¬ 
κτρων. Με απόφαση της Συνέλευσης της Σχολής μπορεί 
να ορισθεί τέλος εγγραφής του Υ.Δ. ορίζοντας στην ίδια 
απόφαση το ύψος αυτού. 

2. Ο Υ.Δ. υποχρεούται σε ανανέωση εγγραφής ανά 
ακαδημαϊκό έτος. 

3.0 Υ.Δ. κάθε έτος, από 1 ης έως 30ης Ιουνίου, υποβάλ¬ 
λει εγγράφως αναλυτικό υπόμνημα και το παρουσιάζει 
προφορικά, εφ' όσον κριθεί σκόπιμο από την Τριμελή 
Συμβουλευτική Επιτροπή,σχετικά με την πρόοδο της δι¬ 
δακτορικής διατριβής του. Σε περίπτωση μη κατάθεσης 
δύο (2) συνεχόμενων ετησίων αναλυτικών υπομνημάτων 
από τον Υ.Δ. θεωρείται ότι η διαδικασία της εκπόνησης 
της διατριβής διακόπτεται και μετά από εισήγηση του 
Επιβλέποντος γίνεται αφαίρεση του θέματος της διδα¬ 
κτορικής διατριβής, με απόφαση της Συνέλευσης της 
Σχολής. 

4. Ο επιβλέπων, μετά την υποβολή του αναλυτικού 
υπομνήματος του Υ.Δ., καταθέτει στη Γραμματεία της 
Σχολής κάθε Ιούλιο ετήσια έκθεση προόδου της διδα¬ 
κτορικής διατριβής, την οποία συνυπογράφουν και τα 
άλλα δυο μέλη της Επιτροπής και γνωστοποιεί στον Υ.Δ. 

5. Αντίγραφο του υπομνήματος, καθώς και σχόλια επ' 
αυτού από τον επιβλέποντα ή τηνΤριμελή Συμβουλευτι¬ 
κή Επιτροπή και εκθέσεις προόδου καταχωρίζονται στον 
ατομικό φάκελο του Υ.Δ.. Γνώση του φακέλου αυτού δύ- 
νανται να λάβουν τα μέλη της Επταμελούς Εξεταστικής 
Επιτροπής. 

6. Ο Υ.Δ. έχει μέχρι πέντε (5) πλήρη ακαδημαϊκά έτη 
από την πρώτη εγγραφή του, όλα τα δικαιώματα και τις 
παροχές που προβλέπονται και για τους φοιτητές του 
δεύτερου κύκλου σπουδών. Μέχρι και πέντε (5) έτη μετά 
την ολοκλήρωση της διδακτορικής του διατριβής, δια¬ 
τηρεί δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών. 

7. Ο Υ.Δ. επιδιώκει να έχει τακτές συναντήσεις με τον 
Επιβλέποντα, τουλάχιστον μία φορά ανά εξάμηνο, τον 
οποίο ενημερώνει για την πρόοδο της έρευνας του και 
συμβουλεύεται για συναφή ζητήματα. Υποχρεούται στην 
τήρηση των τιθέμενων προθεσμιών τυχόν παραδοτέων. 

Εφόσον του ζητηθεί από τον Επιβλέποντα, ο Υ.Δ. υποχρε- 
ούται να παραδώσει σε αυτόν ενδιάμεσα κεφάλαια της 
διατριβής του προς έλεγχο και υποβολή παρατηρήσεων. 

8.0 Υ.Δ. δύναται να διεξαγάγει μέρος της έρευνας του 
σε άλλο ίδρυμα/ινστιτούτο/ερευνητικό κέντρο/οργανι- 
σμό/δικαστήριο της ημεδαπής ή της αλλοδαπής, μετά 
από σχετική πρόταση του επιβλέποντος και έγκριση από 
τη Συνέλευση της Σχολής. 

9.0 Υ.Δ. υποχρεούται να παρακολουθεί τυχόν προσφε- 
ρόμενα από τη Σχολή διδακτορικά μαθήματα, εργαστή¬ 
ρια ή σεμινάρια συναφή με το επιστημονικό αντικείμενο 
της διατριβής του. Εάν του ζητηθεί από τον Επιβλέπονται, 
υποχρεούται να παρουσιάσει την εργασία του σε μάθη¬ 
μα, εργαστήριο ή σεμινάριο της Σχολής. 

10. Οι Υ.Δ. συμμετέχουν στην ακαδημαϊκή λειτουργία 
της Σχολής στο πλαίσιο της ισχύουσας νομοθεσίας. 

11. Στον Υ.Δ.επιτρέπεται να κάνει χρήση ολογράφως 
του όρου "υποψήφιος διδάκτωρ" αποκλειστικά για επι¬ 
στημονικές δημοσιεύσεις. 

6.3. Δυνατότητα απασχόλησης Υποψηφίων Διδακτό¬ 
ρων. 

1. Με πρόταση της Συνέλευσης της Σχολής, ύστερα 
από εισήγηση του οικείουΤομέα και κοινή απόφαση των 
Υπουργών Παιδείας και Οικονομικών μπορεί να ανατίθε¬ 
ται σε Υ.Δ. η επικουρία Μελών ΔΕΠ σε προπτυχιακό και 
μεταπτυχιακό επίπεδο ή άλλη ακαδημαϊκή εργασία με 
ωριαία αντιμισθία που επιβαρύνει τον προϋπολογισμό 
του Ιδρύματος. 

2. Υ.Δ. που εμπίπτουν στο άρθρο 19 παρ. 4 του ν. 4452/ 
2017 δύναται να προσλαμβάνονται ως ακαδημαϊκοί υπό¬ 
τροφοι δια πράξεωςτης Σχολής με σχέση εργασίας ιδιω¬ 
τικού δικαίου ορισμένου χρόνου για τη διεξαγωγή διδα¬ 
κτικού, ερευνητικού, επιστημονικού, οργανωτικού έργου 
καθοριζόμενου δια της συμβάσεως. Η προκήρυξη του 
γνωστικού αντικειμένου γίνεται από τη Συνέλευση της 
Σχολής. Η διάρκεια της συμβάσεως καθορίζεται μέχρι 
ενός πανεπιστημιακού έτους κατά περίπτωση, ανάλογα 
με τις ανάγκες της Σχολής. Δύναται αυτή να ανανεώνεται 
ή να παρατείνεται, πλην όμως ο συνολικός χρόνος πρό¬ 
σληψης δεν δύναται να υπερβεί τα τρία (3) πανεπιστημι¬ 
ακά έτη. Η απασχόληση των ανωτέρω δύναται να είναι 
πλήρης ή μερική και η κάλυψη της αποζημίωσης τους θα 
γίνεται από υποτροφίες και πόρους που θα εξασφαλίζει 
η Σχολή, χωρίς αύξηση της κρατικής επιχορήγησης προς 
το οικείο Α.Ε.Ι. και σύμφωνα με τις κείμενες διατάξεις. 

Άρθρο 7 

Εκπόνηση της Διδακτορικής Διατριβής 

7.1. Ορισμός/αλλαγή θέματος διδακτορικής διατριβής 

1. Η Τριμελής Συμβουλευτική Επιτροπή σε συνεργασία 
με τον Υ.Δ. καθορίζει τον τίτλο της διδακτορικής διατρι¬ 
βής, ο οποίος εγκρίνεται από τη Συνέλευση της Σχολής. 

2. Κατά την επιλογή και διατύπωση του θέματος της 
διατριβής, λαμβάνεται υπ' όψιν ότι η εκπονούμενη δι¬ 
ατριβή πρέπει να έχει σαφές αντικείμενο έρευνας, το 
οποίο πρέπει να διακρίνεται για την επιστημονική του 
πρωτοτυπία, να συμβάλλει στην πρόοδο της επιστημο¬ 
νικής έρευνας και να είναι εφικτό να ολοκληρωθεί εντός 
των τιθέμενων χρονικών πλαισίων. 


3. Μερική τροποποίηση του τίτλου της διδακτορικής 
διατριβής σύμφωνα με τα δεδομένα που προκύπτουν 
από την έρευνα του Υ.Δ. επιτρέπεται μετά από αίτηση 
του, με τεκμηριωμένη εισήγηση τηςΤριμελούς Συμβου¬ 
λευτικής Επιτροπής και θετική απόφαση της Συνέλευσης 
της Σχολής. 

4. Σημαντική αλλαγή του τίτλου η οποία υποδηλώνει 
μεταβολή του αντικειμένου έρευνας σημαίνει την έναρξη 
νέας διαδικασίας εκπόνησης διδακτορικής διατριβής και 
στην περίπτωση αυτή, μετά από σύσταση τηςΤριμελούς 
Συμβουλευτικής Επιτροπής, ο Υ.Δ. οφείλει να ακολουθή¬ 
σει συναφή διαδικασία νέας εγγραφής του. 

7.2. Οδηγίες συγγραφής διδακτορικής διατριβής. 

1. Η διατριβή πρέπει να συνιστά ιδιαίτερη συμβολή 
στη γνώση του επιστημονικού της αντικειμένου, να πα¬ 
ρέχει τεκμήρια πρωτοτυπίας και άσκησης προσωπικής 
κριτικής σκέψης, να περιλαμβάνει κριτική αξιολόγηση 
της συναφούς βιβλιογραφίας, να περιγράφει την ακολου¬ 
θούμενη ερευνητική μέθοδο, να περιλαμβάνει ανάλυση 
των πορισμάτων της και να καταδεικνύει συνθετική κα¬ 
τανόηση του επιστημονικού αντικειμένου και τις ερευ¬ 
νητικές ικανότητες του Υ.Δ. 

2. Η διατριβή αποτελεί προϊόν της αποκλειστικά προ¬ 
σωπικής έρευνας και συγγραφής του Υ.Δ., λαμβάνοντας 
υπ' όψιν τις υποδείξεις του Επιβλέποντος και τυχόν διορ¬ 
θώσεις της Τριμελούς Συμβουλευτικής Επιτροπής. 

3. Κατά την υποβολή της, η διατριβή, ως προς το περιε¬ 
χόμενο, τεκμηρίωση και μορφή πρέπει να είναι επιπέδου 
έτοιμου προς δημοσίευση ως μονογραφία, ως έχει ή μετά 
από διορθώσεις που θα υποδείξει η Τριμελής Συμβου¬ 
λευτική Επιτροπή. 

4.0 Υ.Δ. λαμβάνει ιδιαίτερη μέριμνα για τον σεβασμό 
των διατάξεων περί πνευματικής ιδιοκτησίας. Οφείλει 
να καθιστά σαφές στο κείμενο, τις υποσημειώσεις και τη 
βιβλιογραφία της διατριβής τις πηγές άντλησης πληρο¬ 
φοριών, την έκταση χρήσεως έργων ή έρευνας τρίτων, 
καθώς και έργων του ιδίου που έχουν τεθεί προς κρίση 
στη Νομική Σχολή ή σε άλλο ίδρυμα. 

5. Απαγορεύεται η υποβολή ως διατριβής έργου του 
ιδίου του Υ.Δ. που έχει ήδη υποβληθεί και αποτελέσει 
αντικείμενο κρίσεως στο ίδιο ή σε άλλο ίδρυμα και δεν 
διαφοροποιείται ουσιωδώς κατ' έκταση ή περιεχόμενο 
από αυτό. 

6. Η διδακτορική διατριβή συντάσσεται στο κυρίως 
κείμενο σε γραμματοσειρά μεγέθους 12ρτ με διάστημα 
γραμμών 1,15, στις υποσημειώσεις μεγέθους ΙΟρΐ με 
μονό διάστημα γραμμών και εκτυπώνεται σε διπλή όψη. 
Περιλαμβάνει διάγραμμα ύλης ή πίνακα περιεχομένων, 
αναλυτικό κατάλογο βιβλιογραφίας και ευρεία περίληψη 
στην ελληνική και την αγγλική γλώσσα. Συνοδεύεται από 
έγγραφη δήλωση του Υ.Δ. ως προς την μη προσβολή 
των δικαιωμάτων πνευματικής ιδιοκτησίας κατά το επι- 
συναπτόμενο στον παρόντα κανονισμό υπόδειγμα της 
Σχολής. 

7. Στο εσώφυλλο κάθε κατατιθέμενης και εγκρινόμενης 
διδακτορικής διατριβής του Πανεπιστημίου μας, μνημο¬ 
νεύεται, σε εμφανές σημείο, η σύνθεση της τριμελούς 
συμβουλευτικής επιτροπής, καθώς και της επταμελούς 
εξεταστικής επιτροπής της διατριβής. Σε περίπτωση 

αφυπηρέτησης επιβλέποντος ή μελών της τριμελούς 
συμβουλευτικής επιτροπής αναφέρεται η αρχική σύν¬ 
θεση της επιτροπής πριν από την αντικατάσταση τους 
και στη συνέχεια μνημονεύεται η αντικατάσταση του 
επιβλέποντος ή των μελών της τριμελούς και αναφέρεται 
η σύνθεση της επταμελούς εξεταστικής επιτροπής, κατά 
το ακόλουθο υπόδειγμα: 

Τριμελής συμβουλευτική επιτροπή 

Επιβλέπων: Καθηγητής X 

Μέλη:. 

Επταμελής εξεταστική επιτροπή 

Επιβλέπων: Αντικατάσταση του καθηγητή X από τον 
καθηγητή Ψ με βάση την απόφαση της Συνέλευσης του 
Τμήματος... (συνεδρίαση...), σύμφωνα με παρ. 3, άρθρο 
39, ν. 4485/2017. 

Μέλη:. 

7.3. Γλώσσα συγγραφής διδακτορικής διατριβής. 

Η διδακτορική διατριβή συντάσσεται στην ελληνική 
γλώσσα. Η Συνέλευση της Σχολής μπορεί με αιτιολογη¬ 
μένη απόφαση της να κάνει δεκτή την εκπόνηση δια¬ 
τριβής στην ξένη γλώσσα που έχει προτείνει ο Υ.Δ. στην 
αίτηση του (άρθρο 38 παρ. 2 και 3 του ν. 4485/2017) 
για λόγους που άπτονται του επιστημονικού της αντι¬ 
κειμένου. 

Άρθρο 8 

Διαγραφή υποψηφίων διδακτόρων 

1. Η Συνέλευση της Σχολής, μετά από εισήγηση της 
Τριμελούς Συμβουλευτικής Επιτροπής, αποφασίζει τη 
διαγραφή Υ.Δ. για λόγους αναφερόμενους στην επιστη¬ 
μονική πρόοδο της διαδικασίας εκπόνησης της διδακτο¬ 
ρικής διατριβής ή για σπουδαίο λόγο, αν: 

ί. Ο Υ.Δ. δεν ανανεώνει την εγγραφή του για δύο συνε¬ 
χόμενα ακαδημαϊκά έτη ή αιτείται ο ίδιος τη διαγραφή 
του. 

ϋ. Ο Υ.Δ. υπερβαίνειτο ανώτατο χρονικό όριο εκπόνη¬ 
σης Διδακτορικής Διατριβής όπως ορίζεται στο άρθρο 
6 του παρόντος Κανονισμού. 

Μί. Ο Υ.Δ. έχει αναιτιολόγητα διακόψει το έργο της εκ¬ 
πόνησης της διατριβής ή δεν υποβάλλει δύο συνεχόμε¬ 
νες ετήσιες εκθέσεις προόδου. 

ίν. Σε περίπτωση που διαπιστωθεί παράβαση των δια¬ 
τάξεων περί πνευματικής ιδιοκτησίας, σχετικά με την ολι¬ 
κή ή μερική αναπαραγωγή του έργου άλλου προσώπου 
ή παρουσίαση του έργου κάποιου άλλου ως προσωπικού 
του γράφοντος. 

2. Η Συμβουλευτική Επιτροπή συντάσσει εισήγηση 
περί της διαγραφής ή μη του Υ.Δ. η οποία κοινοποιείται 
στον ενδιαφερόμενο και στη Συνέλευση της Σχολής. Η 
Σχολή λαμβάνει απόφαση επί του θέματος της διαγρα¬ 
φής σε συνεδρίαση στην οποία καλείται να παραστεί και 
να λάβει το λόγο ο ενδιαφερόμενος. 

Άρθρο 9 

Κρίση Διδακτορικής Διατριβής 

1. Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του Υ.Δ. για τη δημόσια 
υποστήριξη και την αξιολόγηση της. Αν η Τριμελής Συμ¬ 


βουλευτική Επιτροπή αποδεχτεί την αίτηση του Υ.Δ. συ¬ 
ντάσσει αναλυτική εισηγητική έκθεση και την υποβάλλει 
στη Συνέλευση της Σχολής, ζητώντας τον ορισμό επτα¬ 
μελούς εξεταστικής επιτροπής (άρθρο 41, παρ. 1 του 
ν.4485/2017), η οποία και ορίζεται αμέσως. 

2. Σε περίπτωση απόρριψης της αίτησης του Υ.Δ., η 
Συμβουλευτική Επιτροπή συνεννοείται μαζί του για τις 
απαιτούμενες αλλαγές και διορθώσεις, καθώς και για την 
νέα ημερομηνία αίτησης. Η νέα προθεσμία δεν μπορεί 
να υπερβαίνει τους τρεις μήνες. 

3. Μετά τον ορισμό της Επταμελούς Εξεταστικής Επι¬ 
τροπής ο Υ.Δ. καταθέτει σε έντυπη μορφή ένα αντίτυπο 
της διατριβής στη Γραμματεία της Σχολής και επιμελείται 
την παράδοση από ενός αντιτύπου στα μέλη της Εξετα¬ 
στικής Επιτροπής, σε έντυπη και ηλεκτρονική μορφή. 

4. Η ημερομηνία υποστήριξης ορίζεται από τον Επι- 
βλέποντα, σε συνεργασία με τον Υ.Δ., εντός δύο μηνών 
από τη συγκρότηση της Επταμελούς Επιτροπής. Με πρω¬ 
τοβουλία του Επιβλέποντα ανακοινώνεται στη Γραμμα¬ 
τεία, που αναλαμβάνει το έργο της κοινοποίησης στην 
πανεπιστημιακή κοινότητα. 

5. Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, αρ. 41, ν. 4485/2017). 

6. Τα αφυπηρετήσαντα μέλη της τριμελούς συμβου¬ 
λευτικής επιτροπής, που αντικαταστάθηκαν, μπορούν 
να παρίστανται στη συνεδρίαση της επταμελούς εξετα¬ 
στικής επιτροπής χωρίς δικαίωμα ψήφου. 

7. Κατά την προφορική υποστήριξη της διατρι¬ 
βής λαμβάνει χώρα συνοπτική ανάπτυξη του αντι¬ 
κειμένου και των σημαντικότερων πορισμάτων της 
έρευναςτου Υ.Δ.Τα μέλη της Εξεταστικής Επιτροπής 
υποβάλλουν ερωτήσεις στον Υ.Δ. και διατυπώνουν 
παρατηρήσεις. Κατά την υποστήριξη της διατριβής 
μπορεί επίσης να ελεγχθεί η γενική γνώση του Υ.Δ. 
για το επιστημονικό αντικείμενο της έρευναςτου. Οι 
εξεταστές αξιολογούν από κοινού κατά την προφο¬ 
ρική υποστήριξη κατά πόσον η διατριβή και η υπο¬ 
στήριξη της από τον Υ.Δ. ικανοποιεί τις απαιτήσεις 
απονομής διδακτορικού τίτλου. 

8. Στη συνέχεια, η Εξεταστική Επιτροπή συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθρο 41, παρ. 3 του ν. 4485/2017) και αξιο¬ 
λογεί τη Διδακτορική Διατριβή με τους βαθμούς ΚΑΆΩΣ, 
ΑΙΑΝ ΚΑΛΩΣ ή ΑΡΙΣΤΑ. Για την απόφαση της η Επιτροπή 
συντάσσει Πρακτικό Αξιολόγησης. 

9. Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

10. Εφ'όσον η Επταμελής Επιτροπή με πλειοψηφία 
των μελών της κρίνει ότι η διατριβή χρήζει διορθώσε¬ 
ων, συντάσσει ειδική μνεία στο πρακτικό αξιολόγησης 

και ορίζει την προθεσμία υποβολής της διατριβής με 
διορθώσεις/αλλαγές. Αυτή δεν μπορεί να υπερβαίνει 
τους τρεις μήνες. Ο επιβλέπων βεβαιώνει την εκ νέου 
υποβολή με διορθώσεις/αλλαγές και δίνει την εντολή 
στον υπεύθυνο της Γραμματείας για την ανάρτηση στην 
ηλεκτρονική τράπεζα δεδομένων. Εάν ο Υ.Δ. δεν προβεί 
στις διορθώσεις/αλλαγές δεν δύναται να λάβει χώρα η 
αναγόρευση του σε διδάκτορα. 

Άρθρο 10 

Αναγόρευση-Καθομολόγηση Διδακτόρων 

1. Η έγκριση της διδακτορικής διατριβής βεβαιώνεται 
με το Πρακτικό Αξιολόγησης της εξεταστικής επιτρο¬ 
πής. Το ως άνω Πρακτικό υπογεγραμμένο από όλα τα 
παρόντα μέλη της, διαβιβάζεται από τον πρόεδρο της 
στην Κοσμητεία. 

2. Αν η διδακτορική διατριβή έχει εγκριθεί αλλά 
έχουν γίνει σχετικές παρατηρήσεις και υποδείξεις, 
ο Υ.Δ. οφείλει, αφού προβεί στις απαραίτητες διορ¬ 
θώσεις, σύμφωνα με το άρθρο 8 του παρόντος, να 
καταθέσει στον πρόεδρο της Επταμελούς Επιτροπής 
τη διατριβή του στην τελική μορφή της εντός της 
προθεσμίας που του έχει υποδειχθεί από την επιτρο¬ 
πή. Ο πρόεδρος της επιτροπής, μετά τον έλεγχο της 
διατριβής, υποβάλλει στη Συνέλευση της Σχολής το 
Πρακτικό Αξιολόγησης της Επταμελούς Επιτροπής με 
την έγκριση της διατριβής. 

3. Μετά την έγκριση της διατριβής και αφού γίνουν 
όλες οι απαιτούμενες διορθώσεις (όπου αυτό είναι ανα¬ 
γκαίο), ο Υ.Δ. καταθέτει αντίτυπα της διατριβής του, σε 
έντυπη και ηλεκτρονική μορφή, ως εξής: 

• Ένα αντίτυπο στη Γραμματεία του Τμήματος. 

• Ένα αντίτυπο στη Βιβλιοθήκη της Νομικής Σχολής. 

• Ένα αντίτυπο στο Ψηφιακό Αποθετήριο "ΠΕΡΓΑΜΟΣ". 

• Ένα αντίτυπο στο Εθνικό Κέντρο Τεκμηρίωσης. 

• Ένα αντίτυπο στην Εθνική Βιβλιοθήκη της Ελλάδος. 

4. Οι Υ.Δ. που πληρούν όλες τις προϋποθέσεις για 
την απονομή Διδακτορικού Διπλώματος, και κατόπιν 
της υποβολής, υποβάλλουν, μετά την κατάθεση των 
αντιτύπων της διδακτορικής τους διατριβής, αίτηση 
για καθομολόγηση-αναγόρευση στη Γραμματεία της 
Σχολής. 

5. Σε δημόσια συνεδρίαση της Συνέλευσης αναγι¬ 
γνώσκεται το Πρακτικό Αξιολόγησης της Εξεταστικής 
Επιτροπής. Εφόσον ο Υ.Δ. έχει αξιολογηθεί θετικά, ακο¬ 
λουθεί η καθομολόγηση του υποψηφίου, η αναγόρευ¬ 
ση του σε διδάκτορα και η απονομή του διδακτορικού 
διπλώματος. Οι Υ.Δ. αναγορεύονται σε διδάκτορες από 
τη Συνέλευση του Τμήματος σύμφωνα με τη διαδικασία 
και τους τύπους της Νομικής Σχολής. 

Άρθρο 11 

Πνευματικά δικαιώματα Διδακτορικής Διατριβής 

1. Η έρευνα, που πραγματοποιείται στο πλαίσιο της 
διδακτορικής διατριβής, αποβλέπει πρωτίστως στην εκ¬ 
παίδευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 


2. Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

3. Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

4. Οι θέσεις και απόψεις του διδάκτορος όπως αυτές 
διατυπώνονται στη διατριβή του δεν θεωρούνται θέσεις 
της Σχολής ή των μελών ΔΕΠ αυτής. 

Άρθρο 12 

Ανάκληση Διδακτορικού Τίτλου 

1. Τίτλος, ο οποίος χορηγήθηκε, είναι δυνατόν να 
ανακληθεί, αν αποδειχτεί ότι δεν συνέτρεχαν την εποχή 
της απόκτησης του οι εκ του νόμου και του παρόντος 
Κανονισμού προϋποθέσεις κτήσης του, και ιδίως σε πε¬ 
ρίπτωση που διαπιστωθεί παράπτωμα που εμπίπτει στο 
δίκαιο πνευματικής ιδιοκτησίας. 

2. Η υπόθεση παραπέμπεται στη Συνέλευση της Σχο¬ 
λής, με εισήγηση τηςΤριμελούς Επιτροπής που επέβλεψε 
την εκπόνηση της διατριβής. Η Σχολή λαμβάνει από¬ 
φαση επί του θέματος της ανάκλησης σε συνεδρίαση 
στην οποία καλείται να παραστεί και να λάβει το λόγο ο 
ενδιαφερόμενος. 

3. Σε περίπτωση ανάκλησης, αφαιρείται ο τίτλος του 
διδάκτορα και οι σχετικές με αυτόν προνομίες, επέρχο¬ 
νται οι παρεπόμενες συνέπειες της ανάκλησης του δι¬ 
δακτορικού τίτλου, όπως η απόσυρση της διδακτορικής 
διατριβής από όλες τις βιβλιοθήκες και τα αρχεία όπου 
είναι κατατεθειμένη, και εκδίδεται σχετική ανακοίνωση 
από τον Κοσμήτορα της Νομικής Σχολής, η οποία αναρ- 
τάται στον διαδικτυακό ιστότοπο της Σχολής. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

Η Νομική Σχολή του Εθνικού και Καποδιστριακού 
Πανεπιστημίου Αθηνώνμπορεί να συνεργάζεται με Πα¬ 
νεπιστήμια, ερευνητικά κέντρα και ινστιτούτα της ημε¬ 
δαπής και της αλλοδαπής για την εκπόνηση Διδακτορι¬ 
κής Διατριβής με συνεπίβλεψη, εφόσον πληρούνται οι 
προϋποθέσεις που προβλέπει το άρθρο 43, παρ. 3 του 
ν. 4485/2017. 

Άρθρο 14 

Μεταβατικές διατάξεις 

1. Οι διατάξεις του ν. 4485/2017 και του παρόντος Κα¬ 
νονισμού εφαρμόζονται και για τους Υ.Δ. που έχουν γίνει 
δεκτοί πριν από την έναρξη ισχύος του, εφόσον δεν έχει 
οριστεί, κατά την έναρξη της ισχύος του, η Επταμελής 
Εξεταστική Επιτροπή του άρθρου 41 του Νόμου (άρθρο 
85, παρ. 5 του ν. 4485/2017), χωρίς να απαιτείται νέα 
διαδικασία εγγραφής τους. 

2. Στους Υ.Δ. που έχουν ήδησυμπληρώσει πενταετία 
από την εγγραφή τους κατά την θέση σε ισχύ του πα- 

ρόντος Κανονισμού,παρέχεται διάστημα κατά μέγιστο 
τριών (3) ετών για την ολοκλήρωση της διατριβής, χωρίς 
δικαίωμα αναστολής ή περαιτέρω παράτασης του χρό¬ 
νου αυτού. Μετά την παρέλευση άπρακτης της ως άνω 
διορίας ακολουθείται η διαδικασία του άρθρου 8 για τη 
διαγραφή του Υ.Δ. Οι Υ.Δ. της παραγράφου αυτής δεν 
λαμβάνονται υπ' όψιν, κατά την κρίση του Επιβλέποντος, 


για τον υπολογισμό του ανώτατου αριθμού διατριβών 
που μπορεί να επιβλέπει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

